بو ایل شعر ایله یاناشی حکایه، رمان و اوشاق ادبیاتینی دا ایشتیراک ائدجگی فستیوالدا شکسپیرین اؤلومونون 400-جو و تورک متفکیری جمیل مریچ‌ین دوغومونون 100-جو ایلدؤنوم‌لری موناسیبتیله موختلیف تدبیرلر کئچیریله‌جک.
اینگیلتره، پرتغال ، ایسپانیا، فرانسا، ایتالیا، اسلوونی، آتریش، آلمانیا، لهستان، سوئد، مجارستان، بوسنی وهرزگوین ، لبنان،  مراکش، سوریا، چین، آرژانتین، مکزیک و استرالیانین مشهور ادبیاتچی‌لاری‌نین ایشتیراک ائدجگی فستیوال‌دا تورکیه‌دن ده بیر چوخ یازیچی و شاعرلر قاتیلا‌جاق.
تورکیه‌ده "صاباحین عشقی" کیتابی ایله تانینان فرانسیز فیلوسوف اریج سادین و معاصر اسلووئن ادبیاتی‌نین و آوروپانین ان مشهور یازیچیلاریندان‌ ساییلان، "2011 آوروپا ادبیات موکافاتی" نین صاحبی دراگو ژانجار، غربده عثمانلی حاقیندا یازدیغی تاریخی رمان‌لاری ایله تانینان اینگیلیس یازیچی‌سی Jason Goodwin ، "دونیا شعر حرکاتی" نین تاسیسچی‌لریندن استرالیالی Phillip Hammial -دا فستیوالا قاتیلا‌جاق تانینمیش‌لار آراسیندا‌دیرلار.
تورکیه باش ناظیرلیک تانیتیم فوندونون، بی اوغلو بلدیه‌سی‌نین و ایستانبول بؤیوکشهر بلدیه‌سی‌نین ایسپونسورلوغو ایله کئچیریلن فستیوالین تدبیرلری پرا پالاس، احمد حمدی تانپینار کیتاب‌خاناسی، یئرئباتان سارنیجی، گولحانه پارکی، ائمیرگان لاله موزه سی، قاران‌لیق ایشلر مودا صحنه سی، مینوا کیتابئوی، تورابی بابا کیتاب‌خاناسی و شعر خط‌لری و گمی سینده 28 سپتامبر-2  اکتبر تاریخ‌لرینده کئچیریله‌جک.
